大江口鄉

大江口係中國湖南永州東安嘅鄉，位於東安嘅東南部，處於湘江嘅上游，離縣城16公里，鄉政府駐大江口村。面積95平方公里，2010年人口有2萬3千人左右。交通上有207國道穿過，當地經濟主要係農業，出產有水稻、油茶、生薑、棉花，亦有淡水養魚。

史 
大江口嘅名源自呢處嘅地理：呢度係紫水河滙入湘江嘅河口。

1956年時設大江鄉，大江係指佢所臨近嘅湘江。公社化運動時，1958年改爲湘江人民公社，1961年改叫大江口人民公社，改革開放後，1984年改成大江口鄉。1995年，荷池鄉併入大江口。

2000年第五次人口普查，呢度有2萬4363人；2010年第六次人口普查，呢度有2萬3706人。

2015年11月11號，大江口併入白牙市鎮。併入後裁撤嘅行政村有15條：廟門口、花塢井、易家、燈臺、石塘、石橋、南沖邊、新麻塘、學仕橋、大田頭、碗塘、大比、旺豐、銅古、竹橋。

政區 
大江口轄24條村。
村：大江口、廟門口、花塢井、易家、燈臺、石塘、石橋、李家舖、南沖邊、新麻塘、學仕橋、六仕町、銀山、大田頭、碗塘、社塘、石溪河、蔡家、大比、荷池、旺豐、銅古、石門砥、竹橋

攷 

類:永州政區